Biden er oprindeligt født og opvokset i byen [[Scranton (Pennsylvania)|Scranton]], [[Pennsylvania]], men hans familie flyttede i [[1953]] først til Claymont og senere [[Wilmington (Delaware)|Wilmington]], [[Delaware]]. Han har en [[bachelorgrad]] i [[historie]] og [[statskundskab]] fra [[University of Delaware]], [[Newark]], og en kandidatgrad i jura fra [[Syracuse University]]. Han var kortvarigt, i perioden [[1969]] til han blev valgt til [[Senatet (USA)|Senatet]] i [[1972]], praktiserende advokat, men har siden været involveret i amerikansk politik. Biden har tidligere, i [[1988]] og [[2008]], forsøgt at blive Demokraternes præsidentkandidat, men afbrød i begge tilfælde sin valgkamp som følge af forskellige kontroverser: I 1988 blev han beskyldt for at have [[Plagiat|plagieret]] taler fra bl.a. [[Neil Kinnock]] og [[Robert F. Kennedy]], mens hans kampagne i 2008 ikke kom sig over en kontroversiel bemærkning omhandlende [[Barack Obama|Obama]].<ref>Kiel, Paul (d. 31. januar, 2007). "[https://web.archive.org/web/20070202225905/http://www.talkingpointsmemo.com/archives/012211.php Talking Points Memo]". ''TPM''. Hentet d. 20-11-2020.</ref> Han overvejede også at stille op i [[2004]] og [[2016]], men gjorde det ikke.
Levende_personer Religion Kultur Politiske_valg